Legal Document

Category: 29

Text:
6. ΑΝΑΓΚ. ΝΟΜΟΣ υπ’ αριθ. 808 της 31/31 Δεκ. 1945 Περί συμπληρώσεως των Α.Ν. 2/1944 και 337/1945. Άρθρ.1.-1.Καταργείται από της ισχύος του παρόντος το δυνάμει του άρθρ. 1 παρ. 2 του Νόμ. 2/44 «περί καταργήσεως των Νόμ. 1977/44 και 1180/44 και αποδόσεως των Ισραηλιτικών περιουσιών» παρακρατούμενον υπέρ του Δημοσίου ποσοστόν 5% επί των αποδιδομένων περιουσιακών στοιχείων των Ισραηλιτών. 2.Προς κάλυψιν των δαπανών εν γένει διαχειρίσεως και αποδόσεως των Ισραηλιτικών περιουσιών, ως και των εξόδων λειτουργίας των υπηρεσιών, Επιτροπών κλπ. παρακρατείται από της ισχύος του παρόντος ποσοστόν μέχρι 10% επί των εισπραττομένων εισοδημάτων της υπό της διαχείρισιν του Δημοσίου υφισταμένης ακινήτου Ισραηλιτικής περιουσίας καθοριζόμενον εκάστοτε δι’ αποφάσεως του Υπουργού των Οικονομικών. Η παρακράτησις αύτη επεκτείνεται και επί την ήδη εισπραχθέντων υπό του Δημοσίου και μη αποδοθέντων τοιούτων εισοδημάτων. Άρθρ.10.-Κυρούνται αι μέχρι τούδε πραγματοποιηθείσαι αποδόσεις περιουσιών, γραφείων, καταστημάτων κλπ. Ισραηλιτών. Άρθρ.11.-Δι’ αποφάσεως του Υπουργού των Οικονομικών ρυθμίζεται εκάστοτε παν ζήτημα αναγόμενον εις την εκτέλεσιν του παρόντος νόμου, ως και των Νόμ. 2/41 και 337/45, ως και πάσα αναγκαία λεπτομέρεια. Άρθρ.2.-Το εις τους καταδότας Ισραηλιτικών περιουσιακών στοιχείων δοθέν ποσοστόν 10% κατά την εφαρμογήν του Νόμ. 1180/44 αναζητείται υπό του Δημοσίου και εισπράττεται κατά τας περί εισπράξεως δημοσίων εσόδων κειμένας διατάξεις προς κάλυψιν των δια την εκτέλεσιν του έργου της διαχειρίσεως και αποδόσεως εν γένει των Ισραηλιτικών περιουσιών ενεργουμένων δαπανών. Άρθρ.3.-1.Η αληθής έννοια της δευτέρας περιόδους της παρ. 2 του άρθρ. 1 του Νόμ. 2/44 είναι ότι το Δημόσιον αναλαμβάνει την εις τους δικαιούχους Ισραηλίτας καταβολήν του εις τους καταδότας των περιουσιών των δοθέντος ποσοστού 10%. Οι προς εκπλήρωσιν της άνω υποχρεώσεως πραγματοποιηθέντες μερικοί συμψηφισμοί προς το υπέρ του Δημοσίου παρακρατηθέν ποσοστόν 5% θεωρούνται γενόμενοι προς ολοκληρωτικήν εξόφλησιν της ανωτέρω υποχρεώσεως του Δημοσίου. Δια τας εφεξής αποδόσεις Ισραηλιτικών περιουσιών το εις τους καταδότας καταβληθέν ποσοστόν 10% συμψηφίζεται οριστικώς με το υπέρ του Δημοσίου κατά το άρθρ. 1 παρ. 2 του παρόντος Νόμου επιβαλλόμενον παρακράτημα 10%. Μη συντρεχούσης περιπτώσεως τοιούτου συμψηφισμού ή υποχρέωσις του Δημοσίου θεωρείται απεσβεσμένη. 2.Τα εκ της παρακρατήσεως του ποσοστού 5% εις χείρας του Δημοσίου περιελθόντα περιουσιακά στοιχεία εκποιούνται δια δημοπρασίας προς κάλυψιν των δαπανών διαχειρίσεως και αποδόσεως των Ισραηλιτικών περιουσιών. 26.Ζ.δ.5-6 Διαχείριση Ισραηλιτικών Περουσιών Άρθρ.4.-1.Αίρεται αυτοδικαίως, άνευ οιασδήποτε άλλης ενεργείας ή διαχείρισις από τους δι’ οιασδήποτε εντολής και πράξεως διωρισμένους βάσει του καταργηθέντος Νόμ. 205/43 και 1180/44 ή προ της εκδόσεως αυτού, διαχειριστάς (Μεσεγγυούχους) Ισραηλιτικών καταστημάτων, εργοστασίων, γραφείων, εμπορικών και βιομηχανικών επιχειρήσεων και πάσης περιουσίας εν γένει, αφ’ ης στιγμής επιδοθή αυτοίς δια δικαστικού κλητήρος δήλωσις εκ μέρους του δικαιούχου Ισραηλίτου ή του πληρεξουσίου του ή του νομίμως εκπροσωπούντος αυτόν επιτρόπου συγγενούς του μέχρι τετάρτου βαθμού εξ αίματος ή αγχιστείας. Εντός 15 ημερών από της κοινοποιήσεως της ανωτέρω δηλώσεως οι διαχειρισταί (μεσεγγυούχοι) οφείλουν να παραδώσωσι το μίσθιον (κατάστημα, εργοστάσιον, γραφείον, επιχείρησιν κλπ.) όπερ διαχειρίζονται ως και τα περιουσιακά στοιχεία άτινα τυχόν παρέλαβον εις τον υποβαλόντα την ανωτέρω δήλωσιν και να εγχειρίσωσι συνάμα αναλυτικόν και λεπτομερή λογαριασμόν της γενομένης υπ’ αυτών διαχειρίσεως. 2.Εις τας περιπτώσεις κατά τας οποίας οι διαχειρισταί (μεσεγγυούχοι) δεν έχουν εις χείρας των προ απόδοσιν τα περιουσιακά στοιχεία άτινα παρέλαβον προς διαχείρισιν ούτε έτερα τοιαύτα κτηθέντα κατά την άσκησιν της διαχειρίσεως εξευρίσκεται και καταβάλλεται η τρέχουσα αξία των εν τω οικείω πρωτοκόλλω αναγραφομένων πραγμάτων άτινα ελλείπουν δι’ αιτήσεως του αιτούντος την απόδοσιν προς τον Πρόεδρον των Πρωτοδικών κρίνοντα κατά την διαδικασίαν του άρθρ. 634 της Πολιτικής Δικονομίας. Η απόφασις του Προέδρου ούσα αμέσως εκτελεστή έχει προσωρινόν χαρακτήρα και δεν βλάπτει την κυρίαν περί λογοδοσίας δίκην. 3.Εις περίπτωσιν καθ’ ην το Ισραηλιτικόν κατάστημα, εργοστάσιον, γραφείον, κλπ κενόν ή μη περιουσιακών στοιχείων δεν ευρίσκεται εις χείρας του αρχικώς διωρισμένου διαχειριστού (μεσεγγυούχου) αλλά κατέχεται εξ οιασδήποτε αιτίας υπό ετέρου προσώπου, η κατά τα ανωτέρω δήλωσις δια δικαστικού κλητήρος κοινοποιείται και εις το πρόσωπον τούτο υποχρεούμενον κατ’ ακολουθίαν να παραδώση το μίσθιον ως και παν εις χείρας του ευρισκόμενον περιουσιακόν είδος του Ισραηλίτου εντός της αυτής ως άνω προθεσμίας. Ο αρχικός διαχειριστής παραμένει συνυπόχρεως κατά τα ανωτέρω δια την γενομένην διαχείρισιν. 4.Η κοινοποίησις της εις τας προηγουμένας παραγράφους αναφερομένης δηλώσεως ενεργείται ταυτοχρόνως και εις την Υπηρεσίαν Διαχειρίσεως Ισραηλιτικών Περιουσιών. 5.Εάν ο αρχικός διαχειριστής ή ο κατέχων το μίσθιον δεν πραγματοποιήσουν εντός της κατά τα ανωτέρω προθεσμίας την παράδοσιν του μισθίου ο δικαιούχος δύναται να ζητήση την αποβολήν δια προσωρινών μέτρων ενώπιον του οικείου Προέδρου Πρωτοδικών κατά την διαδικασίαν του άρθρ. 634 της Πολιτικής Δικονομίας ή δια της Υπηρεσίας Διαχειρίσεως Ισραηλιτικών Περιουσιών, εφαρμοζομένων εν προκειμένω των περί διοικητικής εκτελέσεως κειμένων διατάξεων. 6.Πάσα συμφωνία μεταξύ διαχειριστών ή ετέρων προσώπων κατεχόντων Ισραηλιτικά καταστήματα, εργοστάσια, γραφεία κλπ., και των κατά κυριότητα ιδιοκτητών των μισθίων θεωρείται άκυρος και ως μη γενομένη, εφ’ όσον εις ταύτην δεν έχει συμπράξει ο αρχικός μισθωτής Ισραηλίτης ή ο νόμιμος αντιπρόσωπος αυτού. 7.Διαχειρισταί (μεσεγγυούχοι) Ισραηλιτικών περιουσιακών στοιχείων, ισραηλιτικών καταστημάτων, γραφείων κλπ., οφείλουν να υποβάλωσιν εντός προθεσμίας οριζομένης δι’ αποφάσεως του Υπουργού των Οικονομικών λογοδοσίαν περί της υπ’ αυτών γενομένης διαχειρίσεως. Τοιαύτη υποχρέωσις δεν υφίσταται προκειμένου περί διαχειριστών οίτινες εξεπλήρωσαν παρομοίαν υποχρέωσιν προς τους κοινοποιήσαντας αυτοίς σχετικήν δήλωσιν Ισραηλίτας κατά τα ανωτέρω οριζόμενα. Οι αυτοί διαχειρισταί υποχρεούνται να αποδώσωσιν εντός προθεσμίας τασσομένης δι’ αποφάσεως του Υπουργού των Οικονομικών τα εμπιστευθέντα αυτοίς δια πρωτοκόλλου ή καθ’ οιονδήποτε άλλον τρόπον εμπορεύματα ή άλλα κινητά πράγματα εις την Υπηρεσίαν Διαχειρίσεως Ισραηλιτικών Περιουσιών ανεξαρτήτως της επανόδου ή μη των δικαιούχων Ισραηλιτών ή των νομίμων εκπροσώπων αυτών. Κατά των αρνουμένων την απόδοσιν ή των μη υποβαλλόντων την ρηθείσαν λογοδοσίαν διαχειρίσεως ή των διδόντων αναληθή λογαριασμόν της γενομένης διαχειρίσεως καταλογίζεται υπό της παρά τη Υπηρεσία Διαχειρίσεως Ισραηλιτικών Περιουσιών Επιτροπής η τρέχουσα αξία των παραδοθέντων αυτοίς περιουσιακών στοιχείων ασχέτως των ποινικών κυρώσεων και επιδιώκεται η είσπραξις αυτής κατά τας διατάξεις του Νόμου περί εισπράξεως των δημοσίων εσόδων. Ο Υπουργός των Οικονομικών δι’ αποφάσεώς του καθορίζει τα τη τύχης του ισραηλιτικού καταστήματος, γραφείου κλπ., εντός το πλαισίου των συμφερόντων του αρχικού μισθωτού Ισραηλίτου ούτινος αγνοείται η τύχη. Άρθρ.5.-Προκειμένου περί των πάσης φύσεως περιουσιών των Ισραηλιτών των μη εμφανιζομένων προς παραλαβήν αυτών ως και εκείνων αίτινες εξ οιουδήποτε λόγου δεν υπήχθησαν πραγματικώς υπό διαχείρισιν, το Ελληνικόν Δημόσιον επιλαμβάνεται της διαχειρίσεως των εν λόγω περιουσιών μέχρι της αποδόσεως αυτών εις τους δικαιούχους Ισραηλίτας. Το Δημόσιον εν προκειμένω ενεργεί ως εντολοδόχον των κυρίων των εν λόγω περιουσιών θεωρουμένων ως εγκαταλελλειμένων. Σελ. 331 Διαχείριση Ισραηλιτικών Περουσιών 26.Ζ.δ.6 Δι’ αποφάσεων του Υπουργού των Οικονομικών διορίζονται διαχειρισταί των περί ων πρόκειται περιουσιών εκ δημοσίων υπαλλήλων, πολιτικών συνταξιούχων η ισραηλιτών η αμοιβή των οποίων ορίζεται δια των αυτών αποφάσεων. Άρθρ.6.-Διαχειρισταί ή μεσεγγυούχοι ισραηλιτικών περιουσιών μισθωταί ισραηλιτικών ακινήτων, οφειλέται απαιτήσεων προς Ισραηλίτας, κάτοχοι εν γένει περιουσιακών στοιχείων υπαχθέντων οπωσδήποτε υπό την διαχείρισιν του Ελληνικού Δημοσίου ή προσωρινώς κτησάμενοι τοιαύται υποχρεούνται να υποβάλωσιν εντός προθεσμίας τασσομένης υπό του Υπουργού των Οικονομικών δήλωσιν εις τας δια της αυτής αποφάσεως οριζομένας υπηρεσίας περί των κατεχομένων ή κτηθέντων υπό των εν λόγω προσώπων περιουσιακών στοιχείων ή των οφειλομένων απαιτήσεων. Οι παραλείποντες την τοιαύτην δήλωσιν διώκονται και τιμωρούνται δια φυλακίσεως πέντε ετών, οι δε αρνούμενοι να αποδώσουν εις τους δικαιούχους Ισραηλίτας ή το Δημόσιον τα εις χείρας των ισραηλιτικά περιουσιακά στοιχεία, τιμωρούνται επί υπεξαιρέσει κατά τας διατάξεις του Π. Νόμου. Άρθρ.7.-Νόμιμοι κάτοχοι μετοχών εις τον κομιστήν Ανωνύμων Εταιρειών υπαχθεισών οπωσδήποτε υπό την διαχείρισιν των Ν. 205/43 και 1180/44 ή υπαγομένων δια του παρόντος Νόμου υπό την διαχείρισιν του Ελληνικού Δημοσίου, θεωρούνται οι εμφανιζόμενοι ως τοιούτοι κατά την τελευταίαν προ του διωγμού των Ισραηλιτών γενικήν συνέλευσιν των μετόχων, εκτός εάν ο μετέπειτα κάτοχος αυτών αποδείξη δικαστικώς ότι απέκτησε την κυριότητα αυτών κατά νόμιμον τρόπον. Άρθρ.8.-Εις την Κεντρικήν Υπηρεσίαν Διαχειρίσεως Ισραηλιτικών Περιουσιών ως και εις την εν Θεσσαλονίκη Υπηρεσίαν Διαχειρίσεως Ισραηλιτικών Περιουσιών δύνανται ν’ αποσπώνται υπάλληλοι των Νομικών Προσώπων Δημοσίου Δικαίου ως και των Τραπεζών Ελλάδος και Εθνικής, η δε διεύθυνσις των εν λόγω υπηρεσιών δύναται να ανατίθεται εις ανωτέρους υπαλλήλους και ετέρων Υπουργείων. Άρθρ.9.-Δια Β.Δ/τος εκδιδομένου προτάσει του επί των Οικονομικών Υπουργού δύναται να ιδρυθή εν Αθήναις ειδικός οργανισμός όστις θέλει αναλάβη την συγκέντρωσιν, απογραφήν, διοίκησιν, διαχείρισιν και απόδοσιν των ισραηλιτικών περιουσιών αίτινες τελούν υπό την διαχείρισιν του Ελληνικού Δημοσίου. Δια του αυτού ιδρυτικού Δ/τος ή δι’ ετέρων τοιούτων, δύνανται να ρυθμισθώσι τα της διοικήσεως και λειτουργίας εν γένει του οργανισμού τούτου. Σελ. 332